Държавен вестник, бр. 50, 2012 г., стр. 15

БРОЙ  50	
Д Ъ Р Ж А В Е Н  В Е С Т Н И К 	
СТР.  15  
МИНИСТЕРСКИ СЪВЕТ
ПОСТАНОВЛЕНИЕ № 121
ОТ 25 ЮНИ 2012 Г.
за определяне на субсидията за издръжка на 
обучението в държавните висши училища в 
зависимост от комплексна оценка за качест­
вото на обучението и съответствието му с 
потребностите на пазара на труда
МИНИСТЕРСКИЯТ СЪВЕТ
П О С Т А Н О В И :
Чл. 1. (1) За определяне на субсидията за 
издръжка на обучението висшите училища 
се класират по всяко професионално направ­
ление въз основа на комплексна оценка за 
качеството на обучението и съответствието 
му с потребностите на пазара на труда.
(2) Комплексната оценката по ал. 1 се 
формира въз основа на индикатори със 
съответна тежест, посочени в приложение 
№ 1, и стойностите на индикаторите, опре­
делени по методологията на Рейтинговата 
система на висшите училища в Република 
България (РСВУРБ), администрирана от 
Министерството на образованието, младежта 
и науката, към 1 януари на годината, за която 
се определя субсидията.
Чл. 2. Субсидията от държавния бюджет за 
издръжка на обучението в държавните висши 
училища, изчислена по реда на Постановление 
№ 162 на Министерския съвет от 2001 г. за 
определяне на диференцирани нормативи за 
издръжка на обучението на един студент по 
професионални направления (ДВ, бр. 59 от 
2001 г.), се увеличава, като се умножава по 
коефициент за всяко професионално направ­
ление, определен, както следва:
1. за професионални направления от об­
ласти на висше образование „Педагогически 
науки“, „Природни науки, математика и ин­
форматика“, „Технически науки“, „Аграрни 
науки и ветеринарна медицина“ и „Изкуства“ 
съгласно приложение № 2;
2. за професионални направления от об­
ласти на висше образование „Хуманитарни 
науки“, „Социални, стопански и правни нау­
ки“, „Здравеопазване и спорт“ и „Сигурност 
и отбрана“ съгласно приложение № 3. 
Чл. 3. (1) Субсидията за издръжка на 
обучението на висше училище, класирано на 
второ и следващо място по съответното про­
фесионално направление, чиято комплексна 
оценка е по-ниска с повече от две точки от 
оценката на висшето училище, класирано на 
първо място, се увеличава по реда на чл. 2, ако 
едновременно са изпълнени следните условия:
1. получило е комплексна оценка по чл. 1 
над 50 точки, а за професионални направления 
„Администрация и управление“ и „Икономи­
ка“ – над 55 точки;
2. висшето училище, класирано едно място 
по-напред, получава субсидия, увеличена по 
реда на чл. 2.
(2) Ако висше училище, класирано на второ 
и следващо място по съответно професионално 
направление, е получило комплексна оценка, 
по-ниска с две или по-малко точки от оценка­
та на висшето училище, класирано на първо 
място, за определяне на субсидията по чл. 2 
се прилага коефициентът за първо място, 
посочен съответно в приложение № 2 или 
приложение № 3.
(3) Субсидията на висше училище, което 
е класирано на второ и следващо място по 
професионално направление и отговаря на 
условията по ал. 1, се увеличава с коефициент 
по реда на чл. 2 не по-висок от коефициента за 
второ и следващо място на висшето училище, 
класирано по професионалното направление 
едно място по-напред.
Чл. 4. Министерството на образованието, 
младежта и науката всяка година до 15 фев­
руари публикува на интернет страницата си 
списък на висшите училища, които получават 
увеличена субсидия за издръжка на обучението 
по реда на постановлението.
Преходни и заключителни разпоредби
§ 1. (1) Частта от субсидия за издръжка 
на обучението в държавните висши училища 
за 2012 г. за прилагане на постановлението 
се предоставя за сметка на предвидените 
разходи по бюджета на Министерството на 
образованието, младежта и науката.
(2) Министърът на финансите по предложе­
ние на министъра на образованието, младежта 
и науката извършва налагащите се промени 
по и между бюджета на Министерството на 
образованието, младежта и науката и самос­
тоятелните бюджети на държавните висши 
училища по реда на Закона за устройството 
на държавния бюджет.
(3) Средствата по ал. 1 се предоставят на 
държавните висши училища, чиято субсидия е 
определена по елементи съгласно чл. 91, ал. 1 
от Закона за висшето образование.
(4) Министерството на образованието, мла­
дежта и науката до  15 юли 2012 г. публикува 
списък на висшите училища, които получават 
субсидия по ал. 1. 
§ 2. Постановлението се приема на осно­
вание чл. 91, ал. 2, т. 3 и ал. 3, т. 3 от Закона 
за висшето образование.
Министър-председател:
Бойко Борисов
Главен секретар на Министерския съвет:
Росен Желязков